Kulow (AK/SN). Swoje wodźizny a hrjebje chce město Kulow dale w swójskej režiji wobhospodarjeć. Při tym dowěrjeja dotalnej wupruwowanej praksy a technice. Toho bě sej měšćanska rada na swojim zašłym posedźenju přezjedna.
Budyski wokrjes bě namjetował, zwjazk za wobhospodarjenje wodźiznow 2. rjadowanje załožić, zo by so jich porjadny staw zawěsćił. „Hladać tele wodźizny je nadawk městow a gmejnow“, pisaše přirjadnica wokrjesa Birgit Weber loni nazymu komunam. Při tym dopominaše wona na sćěhi wulkeje wody 2010 a 2013. Tehdy je runje při wodźiznach 2. rjadownje tójšto škodow nastało, kotrež pak su dźakowano spěchowanskim programam mjeztym w dalokej měrje wotstronjene. Hdyž so zwjazk załoži, hodźeli so po měnjenju wokrjesa nadawki koncentrować, kóšty lutować a komunikacija zjednorić.
szl_Latn szl_Latn